Screenshot: Youtube

PREDSJEDNIK Kluba Europske pučke stranke, Joseph Daul, na specifičan je način opisao kako uvjeriti mlade ljude da izađu na izbore za Europski parlament u svibnju, piše France24.



Francuski političar rekao je da mladima samo treba objasniti kako u EU lakše mogu gledati porniće što u njegovoj mladosti nije bio slučaj.



U intervjuu je otkrio kako je kao mladić morao prelaziti francusku granicu kako bi gledao porniće.



"Mladima kažem da sam u njihovim godinama, kao 18-godišnjak, morao čekati dva i pol sata na granici s Njemačkom kako bi stigao u Kehl i gledao porno filmove koji su u Francuskoj bili zabranjeni. Dok bih ja stigao u kino, film bi već bio gotovo", rekao je 67-godišnji Daul.



"Kada mladima to objasnite na taj način odmah shvate što je Europa", pojednostavio je Daul.



